**ОБЩИНСКА ИЗБИРАТЕЛНА КОМИСИЯ**

**ОБЩИНА РИЛА**

**ОБЛАСТ КЮСТЕНДИЛ**

**РЕШЕНИЕ № 16**

**гр. Рила, 16.09.2019г.**

**ОТНОСНО:** Регистрация на местна коалиция НДСВ КОАЛИЦИЯ**,** за участие в изборите за общински съветници в Община Рила на 27 октомври 2019 г.

Постъпило е заявление за регистрация на местна коалиция НДСВ КОАЛИЦИЯ за участие в изборите за общински съветници в Община Рила на 27 октомври 2019г., подписано от Любомир Иванов Васев, в качеството му на представляващ местната коалиция, заведено под № 2 от 14.09.2019г. в 14:25 часа, във Входящ регистър на местните коалиции за участие в изборите за общински съветници и за кметове на 27 октомври 2019г.

Към заявлението са приложени:

1. Решение за образуване на коалиция от 11.09.2019г., подписано от Емил Венев Атанасов и Любомир Иванов Васев – упълномощени представители на Председателите на партиите, влизащи в състава на местната коалиция, а именно: Политическа партия „Движение за права и свободи“ ( ДПС ) и Политическа партия „Национално движение за стабилност и възход“ ( НДСВ ), като същото е подпечатано с печатите на партиите;
2. Пълномощно от 11.09.2019г. от Съби Давидов Събев, в качеството му на Съпредседател на ПП „НДСВ“ в полза на Любомир Иванов Васев;
3. Пълномощно от 02.09.2019г. от Станимир Янков Илчев и Олимпи Стоянов Кътев, в качеството им на Съпредседатели на ПП „НДСВ“ в полза на Съби Давидов Събев;
4. Пълномощно № 116 от 07.08.2019г. от Мустафа Сали Карадайъ, в качеството му на Председател на ПП „ДПС“ в полза на Емил Венев Атанасов;
5. Удостоверение с изх. № 323/13.09.2019г. за открита банкова сметка на името на НДСВ Коалиция, издадено от „Общинска банка“ АД;
6. Образец от подписа на лицето представляващо местната коалиция – Любомир Иванов Васев от 13.09.2019г.**;**
7. Декларация на Емил Венев Атанасов, в качеството му на длъжностно лице, отговарящо за приходите, разходите и счетоводната отчетност на коалицията, свързана с предизборната кампания.

Заявено е искане за регистрация на местна коалиция НДСВ КОАЛИЦИЯ за участие в изборите за общински съветници в Община Рила на 27 октомври 2019г.

Комисията извърши служебна проверка на официалната интернет страница на ЦИК и констатира, че с Решение № 1013 – МИ от 09.09.2019г. на ЦИК, е регистрирана партия „ДВИЖЕНИЕ ЗА ПРАВА И СВОБОДИ“ за участие в изборите за общински съветници и за кметове на 27 октомври 2019г . и с Решение № 1061 – МИ от 11.09.2019г. на ЦИК, е регистрирана партия „Национално движение за стабилност и възход “ (НДСВ) за участие в изборите за общински съветници и за кметове на 27 октомври 2019г .

Комисията след като разгледа приложените към заявлението документи установи, че заявителят е представил Удостоверение за открита банкова сметка на името на НДСВ Коалиция, а не на ПП „ Движение за права и свободи“, която е определена да отговаря за приходите, разходите и счетоводната отчетност на коалицията, свързани с предизборната кампания, съгласно Раздел V, т. 2 от Решение от 11. 09. 2019г. за образуване на коалиция НДСВ. В изпълнение на разпоредбата на чл. 148, ал. 7, изр. 1 от ИК и Раздел IV, т. 10 от Решение № 936- МИ от 02. 09. 2019г. на ЦИК , Общинската избирателна комисия е дала незабавно на 14. 09. 2019г. (при входиране на заявлението) указания на заявителя да представи в срок до 17. 00ч. на 16. 09. 2019г. Удостоверение за открита банкова сметка на името на ПП „ ДПС „ . На 16. 09. 2019г. в срок до 14. 30ч. неколкократно на телефон член на комисията е разговарял със заявителя Любомир Васев, за отстраняване на горепосочената нередовност. До изтичане на крайния срок за регистрация на партии, коалиции и местни коалиции за участие в изборите за общински съветници и кмет на Община Рила – 17:00часа на 16.09.2019год. , от представляващия местната коалиция не е представено удостоверение за банкова сметка на името на ПП „ Движение за права и свободи.

Не са изпълнени изискванията на чл.148, ал.5, т.6, във връзка с чл.164, ал.2 от ИК и Раздел IV, т. 8, б“д“ от Решение № 936- МИ от 02. 09. 2019г. на ЦИК.

Водима от горното и на основание чл. 148, ал. 7 от Изборен кодекс и Раздел IV, т. 10, абз.3 от Решение № 936 –МИ от 02.09.2019 г. на ЦИК, ОИК Община Рила

**РЕШИ:**

Отказва да регистрира местна коалиция НДСВ КОАЛИЦИЯ за участие в изборите за общински съветници в община Рила на 27 октомври 2019 г., в която участват следните партии:

1. Политическа партия „Движение за права и свободи“ ( ДПС );
2. Политическа партия „Национално движение за стабилност и възход“ (НДСВ );

Настоящето Решение да се публикува на интернет страницата на ОИК, Община Рила и се обяви на общодостъпното място – информационното табло на комисията.

На основание чл. 148, ал. 8 от ИК, настоящето Решение подлежи на оспорване в тридневен срок от обявяването му пред Централната избирателна комисия, по реда на чл.88 от ИК

**ПРЕДСЕДАТЕЛ:**

**/Елена Бозовайска/**

**СЕКРЕТАР:**

**/Добрина Божкова - Лопар/**